Blh (rieka)

Blh je rieka na juhovýchode stredného Slovenska, preteká okresom Rimavská Sobota. Je to ľavostranný prítok Rimavy, má dĺžku , priemerný prietok je /s pri obci Rimavská Seč. Je to vrchovinovo-nížinný typ rieky.

Pramení v Stolických vrchoch pod vrchom Salašiská () v nadmorskej výške okolo 

Najprv tečie na juh a neskôr sa stáča na juhovýchod, zľava priberá prítok z oblasti Krokavy (), preteká obcou Ratkovská Zdychava a zľava priberá Krokavku. Vstupuje do Revúckej vrchoviny, preteká obcou Rovné a tok rieky sa stáča viac na juh. Tečie obcou Potok, z pravej strany priberá Dobrú a preteká oblasťou s výskytom porastu jelše a vzácneho perovníka pštrosieho (CHA Alúvium Blhu). 

Koryto rieky sa ďalej rozširuje, preteká obcou Hrušovo, priberá pravostranný Striežovský potok () a tečie krasovou oblasťou (Drienčanský kras) s viacerými jaskyňami na oboch brehoch. Ďalej sa stáča na juhovýchod, preteká okrajom obce Drienčany a vteká do vodnej nádrže Teplý Vrch. Pod priehradným múrom tečie cez obec Teplý Vrch na juh, sprava priberá Papču (), preteká cez obec Veľký Blh a medzi obcou Uzovská Panica a osadou Semsurov priberá sprava Dražický potok. 

Potom tečie na juhovýchod súbežne s Rakytníkom na ľavej strane, popri obci Tomášovce, priberá sprava Tomášovský potok a pri obci Rakytník aj rovnomenný prítok. Následne preteká okolo obcí Bátka a Dulovo, tu priberá z pravej strany Hnojník, tečie okrajom obcí Žíp, Vieska nad Blhom a Radnovce, pri ktorej priberá pravostranný Radnovský potok. V smere toku ďalej nasledujú obce Cakov, Ivanice a Zádor na ľavom brehu a na katastrálnom území obce Rimavská Seč sa v nadmorskej výške cca  vlieva do Rimavy.

 Referencie 

 Iné projekty 

Kategória:Rieky na Slovensku
Kategória:Povodie Rimavy
Kategória:Vodné toky v okrese Rimavská Sobota